stanford-oval/wikipedia huggingface dataset:
บารอมิเตอร์
ประวัติ > แอนิรอยด์บารอมิเตอร์

แอนนิรอยด์บารอมิเตอร์ (aneriod barometer) ชนิดไม่ใช้ปรอทหรือของเหลวแบบอื่น ๆ เป็นบารอมิเตอร์ที่จะทำเป็นตลับโลหะแล้วนำเอาอากาศออกจนเหลือน้อย (คล้ายจะทำให้เป็นสุญญากาศ) เมื่อมีแรงจากอากาศมากดตลับโลหะ จะทำให้ตลับโลหะมีการเคลื่อนไหว ทำให้เข็มที่ติดไว้กับตัวตลับชี้บอกความกดดันของอากาศโดยทำสเกลบอกระดับความดันของอากาศไว้ แอนนิรอยด์บารอมิเตอร์ประดิษฐ์โดยวีดี (Vidi) ในปี พ.ศ. 2388 มีขนาดเล็กพกพาไปได้สะดวก
ประวัติ > บารอกราฟ

ใช้หลักการเดียวกันกับบอรอมิเตอร์แบบตลับ แต่ต่อแขนปากกาให้ไปขีดบนกระดาษกราฟที่หุ้มกระบอกหมุนที่หมุนด้วยนาฬิกา จึงบันทึกความกดอากาศ
ประวัติ > เครื่องมือวัดประยุกต์ > แอลติมิเตอร์

เป็นแอนนิรอยด์บารอมิเตอร์ ที่นำมาประยุกต์ให้ใช้ความกดดันของอากาศวัดระดับความสูง แอลติมิเตอร์เป็นเครื่องมือที่ใช้ในการบิน เครื่องมือที่นักกระโดดร่มใช้เพื่อการกระโดดร่ม
โดยความสูงที่เพิ่มขึ้นทุก ๆ 11 เมตรจากระดับน้ำทะเล ความกดอากาศจะลดลง 1 มิลลิเมตรปรอท
ผู้ผลิต

เอวานเจลิสตา โตร์ริเชลลี เป็นผู้ประดิษฐ์คิดค้นบารอมิเตอร์ ซึ่งเกิดขึ้นจากการแก้ปัญหาการทดลองที่สำคัญ การสร้างน้ำพุกลางบ่อที่ขุดลึกประมาณ 16-18 เมตร ของแกรนด์ดยุกแห่งทัสโคนี พยายามสูบน้ำในท่อให้สูง 12 เมตรหรือมากกว่า โดยขณะลูกสูบยกน้ำขึ้น จะเกิดสุญญากาศทำให้เกิดแรงยกของเหลวขึ้นที่ปลายท่อขาออก แต่ค้นพบว่าไม่ว่าทำอย่างไรก็ขึ้นไปได้เพียงขีดจำกัดที่ 9-10 เมตร ไม่สามารถสูบให้สูงกว่านี้
เมื่อ พ.ศ. 2184 โตร์ริเชลลีทดลองเพิ่มเติมโดยใช้ปรอท ซึ่งหนักเป็น 13-14 เท่าของน้ำ และพบว่าได้ผลทำนองเดียวกัน โดยขีดจำกัดต่ำกว่า เขาสร้างท่อที่มีความยาวประมาณ 1 เมตร บรรจุด้วยปรอท ปลายข้างหนึ่งตัน แล้วติดตั้งในแนวตั้ง ให้ปลายอีกข้างจมอยู่ในอ่าง ปรอทในท่อถูกยกขึ้นไปกับท่อได้สูงเพียงประมาณ 76 เซนติเมตร หรือ 760 มิลลิเมตร แม้ว่าท่อจะถูกยกให้สูงกว่านี้ ภายในเหนือปรอทเป็นสุญญากาศ (Torricellian vacuum) วิธีนี้เป็นที่มาของหน่วยเทียบความดันของอากาศ โดยความดันอากาศที่ระดับน้ำทะเลเท่ากับ 760 มิลลิเมตรของปรอท และที่ระดับความสูงกว่าระดับน้ำทะเล ความดันอากาศจะน้อยกว่า 760 มิลลิเมตรของปรอท
ในปี พ.ศ. 2186 เขาประกาศการค้นพบสิ่งนี้ว่า "บรรยากาศเป็นตัวการทำให้เกิดแรงกดของอากาศเปลี่ยนไปในเวลาต่างกัน" และสิ่งนี้คือเครื่องวัดความดันอากาศเครื่องแรก เป็นการค้นพบที่สร้างชื่อเสียงตลอดกาลแก่เขา หลายศตวรรษต่อมา ชื่อหน่วยในการวัดความดัน จึงถูกตั้งตามชื่อนามสกุลของเขาว่า ทอร์ (torr) ซึ่งก็คือหน่วยมิลลิเมตรปรอทนั่นเอง โดยเทียบ 1 มิลลิเมตรปรอท หรือ 1 ทอร์ เท่ากับประมาณ 133.322 ปาสคาล ในหน่วยอนุพันธ์ของหน่วยเอสไอ เขายังทดลองต่อมา พบอีกว่า แรงดันหรือความดันอากาศในแต่ะวัน จะแตกต่างเปลี่ยนแปลงไปเล็กน้อย ปัจจุบันเข้าใจกันดีว่า ความสูงของของเหลวในท่อแปรผกผันกับความดันอากาศ (ซึ่งเปลี่ยนแปลงไปในแต่ละระดับความสูง) อีกด้วย
ดูเพิ่ม

พลศาสตร์
ความดัน
อุตุนิยมวิทยา
บรรยากาศ
สภาพอากาศ
การพยากรณ์อากาศ
การวิเคราะห์สภาพอากาศ
การวิเคราะห์สภาพอากาศพื้นผิว
เครื่องมือวัดเกี่ยวกับบรรยากาศ
เทอร์มอมิเตอร์
ไฮกรอมิเตอร์
ไซครอมิเตอร์
ไฮโดรมีเตอร์
แอรอมิเตอร์
ศรลม
มาตรวัดความเร็วลม
อะนิมอมิเตอร์
เอวานเจลิสตา โตร์ริเชลลี
แหล่งข้อมูลอื่น

Burch, David F. The Barometer Handbook; a modern look at barometers and applications of barometric pressure. Seattle: Starpath Publications (2009), ISBN 978-0-914025-12-2.
Middleton, W.E. Knowles. (1964). The history of the barometer. Baltimore: Johns Hopkins Press. New edition (2002), ISBN 0-8018-7154-9.
ตาราง Pneumaticks. Cyclopaedia 1728
การเป็นพิษจากดิช็อกซิน

| การเป็นพิษจากดิช็อกซิน  (Digoxin poisoning) |
| --- | --- |
ภาพวาด Digitalis purpurea โดยฟรันซ์ โคห์เลอร์
บัญชีจำแนกและลิงก์ไปภายนอก
ICD-10: T46.0
ICD-9: 972.1
MedlinePlus: 000165
การเป็นพิษจากดิช็อกซิน เกิดจากการรับยาดิช็อกซินปริมาณมากในเวลาอันสั้นหรือมีระดับดิช็อกซินสะสมในร่างกายจากการรักษาเป็นเวลานาน ดิช็อกซินเป็นยารักษาภาวะหัวใจวายและภาวะหัวใจห้องบนสั่นพริ้ว พบในพืชสกุลถุงมือจิ้งจอก (Digitalis)
การเป็นพิษจากดิช็อกซินแบ่งออกเป็นเฉียบพลันและเรื้อรัง อันตรายของทั้งสองประเภทคือผลกระทบต่อหัวใจ ในรายที่พิษเฉียบพลันจะมีอาการคลื่นไส้ รู้สึกหมุนและอาเจียน ในรายเรื้อรังจะมีอาการล้า ละเหี่ยและมีปัญหาด้านการมองเห็น
อาการทั่วไปของผู้ป่วยคือคลื่นไส้ อาเจียน ท้องร่วง ปวดท้อง ปวดศีรษะ เวียนศีรษะ สับสน เพ้อ การมองเห็นผิดปกติ (มองไม่ชัดหรือมองเห็นเป็นสีเหลือง) ร่วมกับความผิดปกติของหัวใจ เช่น หัวใจเต้นผิดจังหวะ หัวใจห้องล่างเต้นเร็ว เป็นต้น
การวินิจฉัย

ในรายที่ต้องสงสัยว่าได้รับพิษจากดิช็อกซิน จะมีการตรวจปริมาณดิช็อกซินและโพแทสเซียมในซีรัมเลือด รวมถึงตรวจครีแอทินิน BUN และคลื่นไฟฟ้าหัวใจ
การรักษา

การรักษาภาวะพิษจากดิช็อกซินหลักคือใช้ยาดิช็อกซินอิมมูนแฟบ ซึ่งเป็นแอนติบอดีที่มีฤทธิ์ต่อต้านดิช็อกซิน ยาดังกล่าวให้ผลอย่างมากในการรักษาภาวะฉุกเฉินจากการได้รับพิษดิช็อกซิน เช่น ภาวะโพแทสเซียมในเลือดสูง การไหลเวียนโลหิตผิดปกติและหัวใจเต้นผิดจังหวะ การประเมินขนาดยาดิช็อกซินอิมมูนแฟบมีสองวิธีคือ ดูจากปริมาณดิช็อกซินที่ได้รับและความเข้มข้นของดิช็อกซินในซีรัมเลือดและน้ำหนักผู้ป่วย
การรักษาอื่น ๆ คือการให้แมกนีเซียม เฟนิโทอินและไลโดเคน ในรายที่การเต้นหัวใจช้าผิดปกติจะใช้อะโทรพีน แคทีโคลามีนและเครื่องกระตุ้นหัวใจ
ยาดิช็อกซินอิมมูนแฟบ สำหรับรักษาภาวะพิษจากดิช็อกซิน
การยืน

ท่าทางของมนุษย์ซึ่งร่างกายตั้งตรง
ผู้หญิงกำลังยืน
การยืน เป็นท่าทางที่ร่างกายอยู่ในลักษณะ ตั้งตรง ("orthostatic") และมีเพียงเท้าที่ใช้รองรับร่างกาย แม้ว่าการยืนจะดูเหมือนอยู่นิ่ง แต่แท้จริงแล้วร่างกายจะแกว่งไปข้างหลังและไปข้างหน้าเล็กน้อยจากข้อเท้าในระนาบแบ่งซ้ายขวา (sagittal plane)	ระนาบแบ่งซ้ายขวาแบ่งร่างกายเป็น 2 ด้านคือด้านซ้ายและด้านขวา การแกว่งระหว่างการยืนนิ่ง ๆ มักนำมาเปรียบกับการเคลื่อนไหวของเพนดูลัมผกผัน
การยืนตรง (standing at attention) เป็นท่ายืนแบบทหารเช่นเดียวกับการยืนตามระเบียบพัก (stand at ease)  แต่คำเหล่านี้ก็มีการใช้ในบางองค์กรที่มีรูปแบบองค์กรแบบทหารและมีการใช้ในบางสาขาอาชีพซึ่งเกี่ยวข้องกับการยืน เช่น นักเดินแบบ ตามระเบียบพัก (at ease) เป็นคำที่หมายถึงท่าทางการยืนแบบทหารที่ยืนโดยแยกขาออกเล็กน้อย ไม่ใช่ท่ายืนที่เป็นทางการอย่างการยืนตรง
ดูเพิ่ม

การหมอบกราบ
แหล่งข้อมูลอื่น

Dizziness-and-balance.com – Description
apta.org – The Secret of Good Posture
รูปผิดปกติของหลอดเลือดแดงและดำของสมอง

| รูปผิดปกติของหลอดเลือดแดงและดำของสมอง (Cerebral arteriovenous malformation) |
| --- | --- |

รูปผิดปกติของหลอดเลือดแดงและดำขนาดใหญ่ในสมองส่วนพาริเอทัล
สาขาวิชา: เวชพันธุศาสตร์
รูปผิดปกติของหลอดเลือดแดงและดำของสมอง (อังกฤษ: cerebral arteriovenous malformation, cerebral AVM, CAVM, cAVM) เป็นความผิดปกติชนิดหนึ่งที่หลอดเลือดแดงและหลอดเลือดดำในสมองมีทางเชื่อมต่อกัน เรียกทางเชื่อมต่อผิดปกตินี้ว่ารูปผิดปกติของหลอดเลือดแดงและดำ (AVM)
อาการและอาการแสดง

อาการที่นำผู้ป่วยมาพบแพทย์ได้บ่อยที่สุดที่เกี่ยวข้องกับ AVM ในสมอง คือ ปวดศีรษะ ชัก เส้นประสาทสมองทำงานผิดปกติ ปวดหลัง ปวดคอ คลื่นไส้ ส่วนหนึ่งเป็นอาการจากการมีเลือดออก และอาการจากการที่เลือดละลายลงไปอยู่ในน้ำไขสันหลัง ผู้ป่วยที่ตรวจพบ AVM ในสมอง ประมาณ 15% ไม่มีอาการใดๆ อาการอื่นๆ ที่อาจพบได้ เช่น ได้ยินเสียงผิดปกติ ชาและอ่อนแรงมากขึ้นเรื่อยๆ และอาการปวดศีรษะรุนแรงเฉียบพลัน
กรณีร้ายแรงที่สุดคือเกิดการแตกหรือฉีกขาดของหลอดเลือดที่เป็น AVM ซึ่งทำให้เกิดเลือดออกในกะโหลกศีรษะได้ ผู้ป่วย AVM กว่าครึ่งได้รับการวินิจฉัยเป็นครั้งแรกว่ามี AVM ก็ตอนที่มีเลือดออกนี้เอง ผู้ป่วยที่มีเลือดออกในสมองเช่นนี้อาจมีอาการหมดสติ ปวดศีรษะรุนแรงเฉียบพลัน คลื่นไส้ อาเจียน ปัสสาวะราด ตาพร่ามัว และอื่นๆ อาจมีการทำงานของสมองบกพร่องขึ้นกับตำแหน่งที่เกิดเลือดออก เช่น ชัก แขนขาอ่อนแรงครึ่งซีก ชาครึ่งซีก พูดไม่ได้ เมื่อเกิดการฉีกขาดของ AVM แล้วจะมีอัตราเสียชีวิตและอัตราทุพพลภาพสูงมาก
การเกิด AVM ในบางตำแหน่งอาจรบกวนการไหลเวียนของน้ำไขสันหลัง จนเกิดการคั่งในบางส่วนของสมอง เกิดเป็นภาวะโพรงสมองคั่งน้ำได้
พยาธิสรีรวิทยา

รูปผิดปกติของหลอดเลือดแดงและดำ หรือ AVM คือทางเชื่อมระหว่างหลอดเลือดแดงและหลอดเลือดดำ ซึ่งปกติจะไม่มีอยู่ ส่วนใหญ่เกิดตั้งแต่อยู่ในครรภ์ ในสมองปกติเลือดแดงจะไหลจากหัวใจมายังหลอดเลือดแดงที่แตกแขนงย่อยลงไปเรื่อยๆ จนไปถึงหลอดเลือดแดงเล็กและหลอดเลือดฝอย เมื่อไปถึงหลอดเลือดฝอยแล้วสมองจึงจะนำออกซิเจนจากเลือดแดงไปใช้ เหลือเป็นเลือดดำซึ่งมีออกซิเจนต่ำ ถูกส่งไปยังหลอดเลือดดำเล็ก และรวมกันเป็นหลอดเลือดดำขนาดใหญ่ๆ ขึ้นไป จนกลับไปยังหัวใจและปอด
โดยปกติแล้วความดันเลือดในหลอดดำจะมีค่าต่ำกว่าความดันเลือดในหลอดเลือดแดงมาก การไหลของเลือดในหลอดเลือดดำจะไหลผ่านกลไกแบบ passive เมื่อมีทางเชื่อมผิดปกติระหว่างหลอดเลือดแดงและดำทำให้เลือดแดงที่มีความดันเลือดสูงถูกส่งผ่านไปยังหลอดเลือดดำซึ่งมีความดันเลือดต่ำโดยตรง ทำให้หลอดเลือดที่เชื่อมกับ AVM ต้องรับความดันสูง และมีขนาดใหญ่ขึ้นเรื่อยๆ จนกดเบียดเนื้อสมอง หรือแตกได้
พยากรณ์โรค

ปัจจัยเสี่ยงสำคัญคือการเกิดเลือดออกในกะโหลกศีรษะ ซึ่งประเมินได้ยากเนื่องจากผู้ป่วย AVM จำนวนมากไม่ได้มารับการตรวจ (เนื่องจากไม่มีอาการ) AVM ขนาดเล็กมีโอกาสแตกมากกว่า AVM ขนาดใหญ่ (ต่างจากกรณีหลอดเลือดสมองโป่งพอง ซึ่งถ้ามีขนาดใหญ่จะมีโอกาสแตกมากกว่าขนาดเล็ก) หาก AVM แตก เลือดอาจแทรกเข้าไปอยู่ในเนื้อสมอง (เลือดออกในสมองใหญ่) หรือไปอยู่ในช่องว่างระหว่างเนื้อสมองกับเยื่ออะแร็กนอยด์ (เลือดออกใต้เยื่อหุ้มสมองชั้นกลาง) และอาจเข้าไปอยู่ในโพรงสมอง (เลือดออกในโพรงสมอง) โดยส่วนใหญ่จะพบเป็นเลือดออกในสมองใหญ่ มีการศึกษาที่ติดตามผู้ป่วย AVM ที่เคยมีอาการ (เช่น ชัก หรือ เคยมีเลือดออก) จำนวน 150 คน ไปเป็นเวลา 20 ปี พบว่ามีความเสี่ยงต่อการเกิดเลือดออกในสมองประมาณปีละ 4%
เมื่อมีเลือดออกแล้ว ผู้ป่วยประมาณ 29% จะเสียชีวิต และเพียง 55% จะสามารถใช้ชีวิตได้เองโดยไม่ต้องรับความช่วยเหลือ
วิทยาการระบาด

ในแต่ละปีจะพบผู้ป่วย AVM รายใหม่ ในอัตราประมาณ 1 ต่อ 100,000 ประชากร ความชุกในผู้ใหญ่อยู่ที่ประมาณ 18 ต่อ 100,000 พบในเพศชายได้บ่อยกว่าในเพศหญิง แต่ในเพศหญิงอาจมีอาการแย่ลงได้เมื่อตั้งครรภ์เนื่องจากร่างกายมีการไหลเวียนของเลือดมากขึ้น
แหล่งข้อมูลอื่น

| --- | --- |
การจำแนกโรค: DICD-10: Q28.2 ICD-9-CM: 747.81 OMIM: 108010 MeSH: D002538 DiseasesDB: 2224
ทรัพยากรภายนอก: MedlinePlus: 000779 eMedicine: neuro/21 article/252426 article/337220
คาสตรอล

| --- | --- |
โลโก้ปัจจุบันตั้งแต่ปี 2023
ชื่อเดิม:   ซีซี เวคฟิลด์ แอนด์ โค  (1899–1960)  บริษัท คาสตรอล จำกัด  (1960–1966, 2000–present)  เบอร์มาห์-คาสตรอล (1966–2000) 
ประเภท:   บริษัทเอกชน (1899–1966)  บริษัทย่อย (1966–ปัจจุบัน) 
อุตสาหกรรม: ปิโตรเลียม
ก่อตั้ง: 9 มีนาคม 1899; 125 ปีก่อน (1899-03-09)
ผู้ก่อตั้ง: ชาลส์ เวคฟิลด์
สาเหตุ: เบอร์มาห์-คาสตรอล เข้าซื้อกิจการโดยเบอร์มาห์ออยล์ในปี 1966 และควบรวมกิจการกับบีพีในปี 2000 คาสตรอลยังคงเป็นแบรนด์ 
สำนักงานใหญ่:  ศูนย์เทคโนโลยีคาสตรอล, แพงบอร์น, เบิร์กเชอร์, สหราชอาณาจักร  บีพี ลูบริแคนต์ส, เวย์น, รัฐนิวเจอร์ซีย์  คาสตรอล อินดัสเทรียล นอร์ทอเมริกา, เนเพอร์วิลล์, รัฐอิลลินอย
บุคลากรหลัก: มันธีร์ ซิงห์  (CEO, 2016–ปัจจุบัน)
ผลิตภัณฑ์: น้ำมันหล่อลื่น
บริษัทแม่:   เบอร์มาห์ออยล์ (1966–2000)  บีพี (2000–ปัจจุบัน) 
เว็บไซต์: castrol.com
คาสตรอล (อังกฤษ: Castrol) เป็นบริษัทน้ำมันและผู้ผลิตน้ำมันหล่อลื่นสำหรับอุตสาหกรรมและยานยนต์จากประเทศอังกฤษ โดยผลิตและจำหน่ายน้ำมัน จาระบี และผลิตภัณฑ์ที่คล้ายคลึงกันสำหรับใช้งานในการหล่อลื่นหลากหลายประเภท เดิมชื่อ ซีซี เวคฟิลด์ (CC Wakefield) ซึ่งชื่อ คาสตรอล เดิมเป็นเพียงชื่อตราสินค้าสำหรับน้ำมันเครื่องของบริษัทเท่านั้น แต่ในที่สุดบริษัทก็เปลี่ยนชื่อเป็น คาสตรอล เมื่อชื่อผลิตภัณฑ์เป็นที่รู้จักมากกว่าชื่อบริษัท
ตั้งแต่ปี ค.ศ. 2000 คาสตรอลเป็นบริษัทในเครือของบีพี (BP) ซึ่งเข้าซื้อบริษัทด้วยมูลค่า 4.73 พันล้านดอลลาร์
21 (อัลบั้มอะเดล)

21 คืออัลบั้มสตูดิโอลำดับที่ 2 ของอะเดล ศิลปินชาวอังกฤษ วางแผงวันที่ 24 มกราคม พ.ศ. 2554 ในประเทศแถวทวีปยุโรปหลายประเทศ และวันที่ 22 กุมภาพันธ์ ในแถบทวีปอเมิรกาเหนือ ซึ่งชื่ออัลบั้มมาจากอายุในระหว่างการทำอัลบั้มนี้ของเธอ อัลบั้มนี้มีส่วนผสมของ โฟล์ก และ โมทาวน์ เหมือนกับอัลบั้ม 19 แต่ได้แรงบันดาลใจมาจากแนวดนตรีเพลง อเมริกันคันทรี และเซาท์เทิร์นบลูส์ ที่เธอค้นพบระหว่างทัวร์ An Evening with Adele (2008-2009) ที่อเมริกาเหนือ อัลบั้มนี้ถูกแต่งขึ้นหลังจากการแยกทางกับคนรักของเธอ เนื้อหาของเพลงมีหัวข้ออย่างความโกรธ ความแค้น ความเศร้า รักสลาย การสำรวจจิตใจ และการให้อภัย
อะเดลเริ่มเขียนอัลบั้ม 21 ในเดือนพฤษภาคม พ.ศ. 2552 ซึ่งแรงบันดาลใจในอัลบั้มนี้ยังคงเกี่ยวกับความสัมพันธ์เหมือนกับอัลบั้มก่อนหน้าของเธอ แต่เธอได้แต่งเพลงให้ดนตรีเร้าจังหวะและร่วมสมัยมากกว่าเดิม อะเดลได้ร่วมงานกับนักแต่งเพลงและโปรดิวเซอร์หลายๆคน รวมถึงผู้บริหารร่วมของบริษัทโคลัมเบีย เรคคอร์ดส อย่าง Rick Rubin, Paul Epworth, Ryan Tedder, Jim Abbiss และ Dan Wilson
ผลตอบรับด้านคำวิจารณ์

21 ได้รับการตอบรับอย่างดีเยี่ยมในหมู่นักวิจารณ์
|  การจัดอันดับจากผู้เชี่ยวชาญ> คะแนนรวม.แหล่งข้อมูล |  การจัดอันดับจากผู้เชี่ยวชาญ> คะแนนรวม.การจัดอันดับ |
| --- | --- |
Metacritic: 76/100 
คะแนนวิจารณ์
แหล่งข้อมูล: การจัดอันดับ
Allmusic:  
The A.V. Club: A−
BBC Music: เป็นที่โปรดปราน
The Daily Telegraph: 
The Guardian: 
NME: 6/10
Q: 
Rolling Stone: 
Spin: 8/10 
The Village Voice: เป็นที่โปรดปราน
ผลตอบรับด้านคำวิจารณ์ > รางวัลที่ได้รับ

อัลบั้ม 21 ได้รับการเสนอชื่อเข้าชิงในสาขารางวัลต่างๆ ดังนี้
แกรมมี่ อวอร์ดส สาขา Album of the Year (ชนะ) และ Best Pop Vocal Album (ชนะ)
บริทอวอร์ดส สาขา Album of the Year (ชนะ)
บิลบอร์ดอะวอร์ด สาขา Top 200 Albums (ชนะ), Top Digital Albums (ชนะ) และ Top Canadian Hot 100 Albums (ชนะ)
American Music Awards สาขา Favorite Pop/Rock Album (ชนะ)
ECHO Music Awards สาขา Album of the Year (ชนะ)
AIM Independent Music Awards สาขา Best Difficult Second Album (ชนะ)
Swiss Music Awards สาขา Best Album Pop Rock International (ชนะ)
Premios Oye! สาขา International Album of the Year (ชนะ)
IFPI Platinum Europe Awards สาขา Platinum Award (ชนะ)
Independent Music Awards สาขา International Album of the Year (ชนะ)
Juno Awards สาขา International Album of the Year (ชนะ)
2011 Barclaycard Mercury Prize สาขา Album of the Year
MOBO Awards สาขา Best Album
People's Choice Awards สาขา Favorite Album of the Year
Soul Train Music Awards สาขา Album of the Year
Urban Music Awards สาขา Best Album
ผลตอบรับด้านคำวิจารณ์ > รายชื่อใน Top 10

อัลบั้ม 21 ปรากฏในรายชื่อ Top 10 ของอัลบั้มที่ดีที่สุดของปี 2011 ที่จัดโดยนักวิจารณ์จากหลายแห่ง เช่น
| --- | --- |
 #1 – สำนักข่าวเอพี  #1 – นิตยสาร Entertainment Weekly   #1 – หนังสือพิมพ์ The Austin Chronicle  #1 – หนังสือพิมพ์ The Star Tribune  #1 – เว็บ Digital Spy   #1 – เว็บ MSN Music   #1 – หนังสือพิมพ์ New York Daily News  #1 – นิตยสาร Rolling Stone   #1 – นิตยสาร TIME    #1 – หนังสือพิมพ์ USA Today   #1 – เว็บ Billboard.com    #1 – หนังสือพิมพ์ Daily Record:  #1 – เว็บ Amazon   #1 – เว็บ Rhapsody  #2 – James Montgomery, เว็บ MTV.com   #2 – Sarah Rodman, หนังสือพิมพ์ The Boston Globe   #2 – นิตยสาร The Hollywood Reporter   #2 – หนังสือพิมพ์ Toronto Sun   #3 – นิตยสาร American Songwriter   #3 – นิตยสาร Q   #3 – นิตยสาร Out In The City   #8 – นิตยสาร Clash   #8 – Allison Stewart, หนังสือพิมพ์ The Washington Post   – Randall Roberts, หนังสือพิมพ์ Los Angeles Times
ผลตอบรับด้านยอดขาย

สหราชอาณาจักร
อัลบั้ม 21 เปิดตัวอันดับ 1 ใน ชาร์ตอัลบั้มแห่งสหราชอาณาจักร เมื่อวันที่ 30 มกราคม พ.ศ. 2554 ด้วยยอดขายในสัปดาห์แรกกว่า 208,000 ก๊อปปี้ ขณะที่ยังครองอันดับ 1 อยู่ เป็นสัปดาห์ที่ 4 ติดต่อกัน อะเดลได้ออกแสดงเพลง Someone Like You ที่งานประกาศผลรางวัล บริทอวอร์ดส 2011 ทำให้ยอดขายพุ่งขึ้นถึง 890 เปอร์เซ็นต์บนเว็บอะเมซอนอังกฤษภายใน 1 ชม. หลังจากการเผยแพร่ ทั้งนี้อัลบั้ม 19 ก็ยังขึ้นอันดับ 4 ในชาร์ตด้วย รวมถึงเพลง Someone Like You ไต่ขึ้นจากอันดับที่ 47 ขึ้นสู่อันดับ 1 และเพลง Rolling in the Deep ขึ้นจากอันดับ 5 มาที่อันดับ 4 ในชาร์ตซิงเกิล ทำให้อะเดลเป็นศิลปินคนแรกตั้งแต่วงเดอะบีตเทิลส์ ในปี 1964 ที่มี 2 เพลง และ 2 อัลบั้มใน Top 5 ของชาร์ตซิงเกิลและชาร์ตอัลบั้มในเวลาเดียวกัน สัปดาห์ต่อมา อัลบั้ม 19 ขึ้นมาอยู่อันดับ 2 ในสัปดาห์ที่ 102 ตั้งแต่วางแผงมา ทำให้อะเดลเป็นศิลปินคนแรกที่มี 2 อัลบั้มอยู่ใน Top 2 ตั้งแต่วง เดอะคอรร์ส ทำได้เมื่อปี 1999
ยุโรป
อเมริกาเหนือ
อัลบั้มนี้วางแผงที่สหรัฐอเมริกาวันที่ 22 กุมภาพันธ์ 21 เปิดตัวในอันดับ 1 บน บิลบอร์ด 200 ด้วยยอดขายสัปดาห์แรก 352,000 ก๊อปปี้ จนถึงขณะนี้ 21 อยู่ในอันดับ 1 ทั้งหมด 24 สัปดาห์  เป็นอัลบั้มที่อยู่ในอันดับ 1 นานที่สุดในยุคของ SoundScan และนานที่สุดโดยศิลปินหญิงเดี่ยวตลอดกาล ขายไปได้แล้วกว่า 10.04 ล้านก๊อปปี้ ทั้งยังเป็นอัลบั้มแรกที่ทำยอดขายดิจิทัลเกิน 2 ล้านก๊อปปี้  ด้วย 21 ทำให้อะเดลเป็นศิลปินหญิงคนแรกที่มีถึง 3 ซิงเกิลใน Top 10 ของบิลบอร์ดฮอต 100 ในสัปดาห์เดียวกัน
ในแคนาดา 21 อยู่ในอันดับ 1 นานกว่า 32 สัปดาห์ ยอดขายรวมตอนนี้อยู่ที่ 1.14 ล้านก๊อปปี้
อื่นๆ
ในทั่วโลก 21 ทำยอดขายมากกว่า 25 ล้านก๊อปปี้แล้ว
รายชื่อเพลง

| ลำดับ | ชื่อเพลง | ประพันธ์ | Producer(s) | ยาว |
| --- | --- | --- | --- | --- |
| 1. | "Rolling in the Deep" | Adele Adkins, Paul Epworth | Epworth | 3:48 |
| 2. | "Rumour Has It" | Adkins, Ryan Tedder | Tedder | 3:43 |
| 3. | "Turning Tables" | Adkins, Tedder | Jim Abbiss | 4:10 |
| 4. | "Don't You Remember" | Adkins, Dan Wilson | Rick Rubin | 4:03 |
| 5. | "Set Fire to the Rain" | Adkins, Fraser T. Smith | Smith | 4:02 |
| 6. | "He Won't Go" | Adkins, Epworth | Rubin | 4:38 |
| 7. | "Take It All" | Adkins, Francis White | Abbiss | 3:48 |
| 8. | "I'll Be Waiting" | Adkins, Epworth | Epworth | 4:01 |
| 9. | "One and Only" | Adkins, Wilson, Greg Wells | Rubin | 5:48 |
| 10. | "Lovesong" | Robert Smith, Simon Gallup, Roger O'Donnell, Porl Thompson, Lol Tolhurst, Boris Williams | Rubin | 5:16 |
| 11. | "Someone Like You" | Adkins, Wilson | Wilson, Adkins | 4:45 |
ชาร์ต > ชาร์ตประจำสัปดาห์

| ชาร์ต (2011–12) | อันดับ สูงสุด |
| --- | --- |
Argentine Albums (CAPIF): 1
Australian Albums (ARIA): 1
Austrian Albums (Ö3 Austria): 1
Belgian Albums (Ultratop Flanders): 1
Belgian Albums (Ultratop Wallonia): 1
Brazilian Albums (ABPD): 1
Canadian Albums (Billboard): 1
Croatian Albums (HDU): 1
Czech Albums (IFPI): 1
Danish Albums (Hitlisten): 1
Dutch Albums (Album Top 100): 1
Finnish Albums (Suomen virallinen lista): 1
French Albums (SNEP): 1
German Albums (Offizielle Top 100): 1
Greek Albums (IFPI): 1
Hungarian Albums (MAHASZ): 1
Irish Albums (IRMA): 1
Italian Albums (FIMI): 1
Japanese Albums (Oricon): 4
Mexican Albums (Top 100 Mexico): 1
New Zealand Albums (RMNZ): 1
Norwegian Albums (VG-lista): 1
Polish Albums (ZPAV): 1
Portuguese Albums (AFP): 3
Russian Albums Chart: 2
Scottish Albums (OCC): 1
Slovenian Albums Chart: 1
South African Albums (RiSA): 1
Spanish Albums (PROMUSICAE): 2
Swedish Albums (Sverigetopplistan): 1
Swiss Albums (Schweizer Hitparade): 1
UK Albums (OCC): 1
UK Independent Albums (OCC): 1
US Billboard 200: 1
การรับรองและยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Argentina (CAPIF) | 4× Platinum | 160,000^ |
| Australia (ARIA) | 17× Platinum | 1,190,000 |
| Austria (IFPI Austria) | Platinum | 20,000* |
| Belgium (BEA) | 6× Platinum | 180,000* |
| Brazil (Pro-Música Brasil) | 3× Diamond | 480,000 |
| Canada (Music Canada) | 2× Diamond | 1,600,000 |
| Denmark (IFPI Danmark) | 8× Platinum | 160,000 |
| Finland (Musiikkituottajat) | 2× Platinum | 83,234 |
| France (SNEP) | Diamond | 1,816,800 |
| Germany (BVMI) | 8× Platinum | 1,600,000^ |
| Greece (IFPI Greece) | Platinum | 6,000^ |
| Hungary (MAHASZ) | Platinum | 6,000^ |
| Ireland | — | 270,000 |
| Italy (FIMI) | 8× Platinum | 480,000* |
| Japan (RIAJ) | Gold | 100,000^ |
| Mexico (AMPROFON) | Diamond+3× Platinum | 480,000 |
| Netherlands (NVPI) | 4× Platinum | 200,000^ |
| New Zealand (RMNZ) | 13× Platinum | 195,000^ |
| Norway (IFPI Norway) | Platinum | 30,000* |
| Poland (ZPAV) | 2× Diamond | 200,000* |
| Portugal (AFP) | 2× Platinum | 40,000^ |
| Russia (NFPF) | Gold | 5,000* |
| Spain (PROMUSICAE) | 5× Platinum | 300,000^ |
| Sweden (GLF) | 3× Platinum | 120,000 |
| Switzerland (IFPI Switzerland) | 7× Platinum | 210,000^ |
| United Kingdom (BPI) | 17× Platinum | 5,920,000 |
| United States (RIAA) | 14× Platinum | 14,000,000/12,009,000 |
สรุป
| Europe (IFPI) | 10× Platinum | 10,000,000* |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว
ประวัติการวางจำหน่าย

| ประเทศ | วันที่จำหน่าย | รูปแบบ | สังกัด |
| --- | --- | --- | --- |
| ญี่ปุ่น | 19 มกราคม 2011 | ซีดี ดิจิทัลดาวน์โหลด | Hostess |
| เยอรมนี | 21 มกราคม 2011 | ซีดี ดิจิทัลดาวน์โหลด | XL |
| ไอร์แลนด์ | 21 มกราคม 2011 | ซีดี ดิจิทัลดาวน์โหลด | XL |
| ออสเตรเลีย | 24 มกราคม 2011 | ซีดี ดิจิทัลดาวน์โหลด | XL |
| ออสเตรีย | 24 มกราคม 2011 | ซีดี ดิจิทัลดาวน์โหลด | XL |
| ฟินแลนด์ | 24 มกราคม 2011 | ซีดี ดิจิทัลดาวน์โหลด | XL |
| เนเธอร์แลนด์ | 24 มกราคม 2011 | ซีดี ดิจิทัลดาวน์โหลด | XL |
| สวิตเซอร์แลนด์ | 24 มกราคม 2011 | ซีดี ดิจิทัลดาวน์โหลด | XL |
| อังกฤษ | 24 มกราคม 2011 | ซีดี ดิจิทัลดาวน์โหลด | XL |
| โปแลนด์ | 24 มกราคม 2011 | ซีดี ดิจิทัลดาวน์โหลด | XL |
| ฝรั่งเศส | 24 มกราคม 2011 | ซีดี ดิจิทัลดาวน์โหลด LP | XL |
| สหรัฐ | 22 กุมภาพันธ์ 2011 | ซีดี ดิจิทัลดาวน์โหลด LP | โคลัมเบียเรเคิดส์ |
| แคนาดา | 22 กุมภาพันธ์ 2011 | ซีดี ดิจิทัลดาวน์โหลด LP | โคลัมเบียเรเคิดส์ |
| เม็กซิโก | 5 เมษายน 2011 | ซีดี ดิจิทัลดาวน์โหลด | โซนี่เม็กซิโก |
| จีน | 7 มีนาคม 2013 | ซีดี | Starsing |
เด็กวัฒนธรรมที่สาม

เด็กวัฒนธรรมที่สาม (อังกฤษ: third culture kids) หรือ บุคคลวัฒนธรรมที่สาม (third culture individuals) คือคนที่ถูกเลี้ยงดูมาในวัฒนธรรมอื่นที่ไม่ใช่ของพ่อแม่หรือวัฒนธรรมของประเทศที่ถือสัญชาติของตน และยังอาศัยอยู่ในสภาพแวดล้อมที่แตกต่างกันในช่วงปีการพัฒนาการในวัยเด็ก โดยทั่วไปแล้วพวกเขาจะได้รับอิทธิพลทางวัฒนธรรมที่หลากหลายและมีความหลากหลายมากกว่าผู้ที่เติบโตมาในสภาพแวดล้อมทางวัฒนธรรมแบบใดแบบหนึ่ง คำนี้ใช้กับทั้งผู้ใหญ่และเด็ก โดยคำว่า เด็ก นั้นหมายถึงปีแห่งการพัฒนาการของแต่ละคน
เด็กวัฒนธรรมที่สามได้ย้ายไปมาระหว่างวัฒนธรรมก่อนที่จะมีโอกาสพัฒนาตัวตนและเอกลักษณ์ทางวัฒนธรรมของตนอย่างเต็มที่ วัฒนธรรมที่หนึ่งของบุคคลดังกล่าวหมายถึงวัฒนธรรมของประเทศที่พ่อแม่เป็นต้นกำเนิด วัฒนธรรมที่สองหมายถึงวัฒนธรรมที่ครอบครัวอาศัยอยู่ในปัจจุบัน และวัฒนธรรมที่สามหมายถึงโดยการรวมวัฒนธรรมจากประเทศบ้านเกิดของตัวเองเข้ากับวัฒนธรรมจากประเทศที่อาศัยอยู่ ไม่เกี่ยวข้องกับสองวัฒนธรรมแรก
กลุ่มอาการไคลน์เฟลเตอร์

| กลุ่มอาการไคลน์เฟลเตอร์  (Klinefelter's syndrome)  |
| --- | --- |
47,XXY
บัญชีจำแนกและลิงก์ไปภายนอก
ICD-10: Q98.0-Q98.4
ICD-9: 758.7
eMedicine: ped/1252
MeSH: D007713
กลุ่มอาการไคลน์เฟลเตอร์ (อังกฤษ: 'Klinefelter's syndrome', '47, XXY', 'XXY syndrome') เป็นภาวะหนึ่งที่เพศชายมีโครโมโซมเอกซ์ (X) เกินมาอันหนึ่ง ปกติแล้วมนุษย์เพศหญิงจะมีโครโมโซมเพศเป็น XX และเพศชายมีโครโมโซมเพศเป็น XY ผู้ป่วยกลุ่มอาการนี้จะมีโครโมโซม X ตั้งแต่ 2 อันขึ้นไป และมีโครโมโซม Y อย่างน้อย 1 อัน จากการที่มีโครโมโซมเกินมานี้เองทำให้บางครั้งเรียกผู้ป่วยกลุ่มนี้ว่า "เพศชาย XXY" หรือ "เพศชาย 47, XXY"
กลุ่มอาการไคลน์เฟลเตอร์เป็นความผิดปกติทางโครโมโซมเพศที่พบได้บ่อยที่สุดในมนุษย์ และเป็นภาวะมีโครโมโซมเกินที่พบบ่อยที่สุดเป็นอันดับสอง พบประมาณ 1 ใน 1,000 ของมนุษย์เพศชาย มนุษย์เพศชาย 1 ใน 500 คน จะมีโครโมโซม X เกินมาอันหนึ่ง แต่ไม่ทำให้เกิดกลุ่มอาการดังที่ว่านี้ สิ่งมีชีวิตอื่นที่มีกลุ่มอาการ XXY คล้ายกันนี้ยังมี เช่น หนู (mice) เป็นต้น
อาการหลักคือผู้ป่วยจะมีอัณฑะเล็กกว่าปกติ มีภาวะเจริญพันธุ์บกพร่อง (มีลูกยาก) นอกจากนี้ยังมีความผิดปกติทางร่างกายและพฤติกรรมที่พบบ่อยอีกหลายอย่าง ซึ่งแตกต่างกันไปตามความรุนแรงของโรค ผู้ป่วยหลายคนมีอาการน้อยมากจนยากจะสังเกตพบ
ถึงแม้จะยังไม่มีวิธีรักษาให้หายขาด แต่ก็ยังมีวิธีรักษาต่าง ๆ ที่ช่วยเหลือให้ผู้ป่วยมีคุณภาพชีวิตที่ดีขึ้นได้ วิธีการเหล่านี้เช่น การทำกายภาพบำบัด การฝึกพูด การให้คำปรึกษา และการปรับวิธีการสอนเฉพาะราย เป็นต้น ในผู้ป่วยที่มีระดับฮอร์โมนเพศชายต่ำแพทย์อาจพิจารณาให้ฮอร์โมนทดแทน เต้านมที่มีขนาดใหญ่อาจผ่าตัดแก้ไขได้ ผู้ป่วยประมาณครึ่งหนึ่งมีโอกาสมีบุตรได้ด้วยการใช้เทคโนโลยีช่วยการเจริญพันธุ์วิธีต่าง ๆ แม้จะมีราคาสูงและมีความเสี่ยงของการเกิดภาวะแทรกซ้อนอยู่บ้าง โดยทั่วไปแล้วผู้ป่วยกลุ่มอาการไคลน์เฟลเตอร์จะมีอายุขัยเทียบเท่าคนปกติ
กลุ่มอาการนี้ตั้งชื่อตามนายแพทย์แฮร์รี ไคลน์เฟลเตอร์ (Harry Klinefelter) ซึ่งได้ทำการศึกษาวิจัยร่วมกับ Fuller Albright ใน ค.ศ. 1942 ที่โรงพยาบาลกลางแมสซาชูเซตส์ ในบอสตัน แมสซาชูเซตส์ และได้บันทึกคำอธิบายโรคนี้ไว้ในปีนั้นเอง
อาการและอาการแสดง

รูปร่างสูงกว่าค่าเฉลี่ย
มีการเจริญเติบโตของเต้านม
ไหล่แคบ
สะโพกผาย
อัณฑะเล็กกว่าปกติ
หนวดเคราเจริญบกพร่อง
ขนอวัยวะเพศเป็นลักษณะของเพศหญิง
เป็นหมัน
สมาธิสั้น
แขนและขายาว
ปัญญาอ่อนเล็กน้อย
สาเหตุ

สาเหตุที่พบบ่อยที่สุดของการมีโครโมโซม X เกินมา มาจากการไม่แยกส่วน (nondisjunction) ของโครโมโซมในขั้นตอนการแบ่งเซลล์ไมโอซิส 1 หรือการสร้างเซลล์สืบพันธุ์ ในกรณีนี้ โครโมโซมคู่ X และ Y ไม่แยกกันตามขั้นตอนปกติ ทำให้เกิดมีเซลล์อสุจิที่มีโครโมโซม X และ Y อยู่ด้วยกันในเซลล์เดียว (ปกติควรมีเพียง X หรือ Y อย่างใดอย่างหนึ่งเพียงอันเดียว) เมื่อเซลล์อสุจินี้ผสมกับเซลล์ไข่ปกติที่มีโครโมโซม X 1 อัน จึงทำให้เกิดตัวอ่อนที่มีโครโมโซมเป็น XXY ขึ้นมา ถือเป็นรูปแบบที่ไม่ปกติของโครโมโซม XY ที่พบบ่อยที่สุด เกิดขึ้นในทารกเพศชายเกิดมีชีพ 1 ใน 100 คน
แหล่งข้อมูลอื่น

กลุ่มอาการไคลน์เฟลเตอร์ ที่เว็บไซต์ Curlie
| --- | --- |
การจำแนกโรค: DICD-10: Q98.0-Q98.4 ICD-9-CM: 758.7 MeSH: D007713 SNOMED CT: 405770005
ทรัพยากรภายนอก: MedlinePlus: 000382 eMedicine: ped/1252 Patient UK: กลุ่มอาการไคลน์เฟลเตอร์
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ